શેક્સપીયરના નાટક હૅમલેટ પર આધારિત ફિલ્મ હૈદરનું શૂટિંગ રવિવારે રદ્દ કરી દેવુ પડ્યું . ફિલ્મના શૂટિંગ દરમિયાન કાશ્મીર યુનિવર્સિટી ઉપર ત્રિરંગો ફરકાવવાનું દૃશ્ય શૂટ કરવાનુ હતું , પરંતુ વિદ્યાર્થીઓએ વિરોધ અને તોડફોડ કરતાં ફિલ્મનું શૂટિંગ રદ્દ કરી દેવુ પડ્યું . મળતી માહિતી મુજબ રવિવારે સવારે કાશ્મીર યુનિવર્સિટીના નસીમ બાગ કાતે એક દૃશ્ય શૂટ કરવા માટે સૈન્ય શિબિરનું સેટ લગાવાયુ હતું . સખત સુરક્ષામાં પહોંચેલી ફિલ્મની યૂનિટે શૂટિંગ શરૂ કર્યું , ત્યારે યુનિવર્સિટી સંકુલ ખાતે આવેલ હૉસ્ટલ્સમાં રહેતા વિદ્યાર્થીઓ વિરોધ કરવા લાગ્યાં . દરમિયાન હાજર પોલીસ અધિકારીઓએ આ વિદ્યાર્થીઓને શાંત પાડી દીધાં . દરમિયાન ઇરફાન ખાને સિગરેટ જલાવી , તો વિદ્યાર્થીઓએ વિરોધ કર્યો . ઇરફાને સિગરેટ બુઝાવી દીધી , પરંતુ શૂટિંગ દરમિયાન ત્રિરંગો ફરકાવાતા અને જયહિન્દનો નારા લગાવાતા વિદ્યાર્થીઓ ઉશ્કેરાઈ ગયી . વિદ્યાર્થીઓ ફિલ્મની યૂનિટ સાથે દલીલબાજી કરવા લાગ્યાં . દરમિયાન પોલીસે બે વિદ્યાર્થીઓની ધરપકડ કરતા વિદ્યાર્થીઓ વધુ ભડકી ઉઠ્યાં . વિદ્યાર્થીઓએ યૂનિટને ઘેરી લીધી અને ભારત વિરોધી તથા પાકિસ્તાન અને કાશ્મીરની આઝાદીના ટેકામાં નારા લગાવતા તોડફોડ કરવા લાગ્યાં . પોલીસે લાઠીચાર્જ કરી તમામ લોકોને ખસેડ્યાં અને યુનિટને સલામત બહાર કાઢી . તે પછી ફિલ્મનું શૂટિંગ રદ્દ કરી દેવામાં આવ્યું .